recursal/SuperWikiNEXT-32B huggingface dataset:
**Stilijan Petrov** (bulg. Стилиян Петров, s. 5. heinäkuuta 1979 Montana, Bulgaria) on entinen bulgarialainen jalkapalloilija, pelipaikaltaan keskikenttäpelaaja.

Petrov aloitti jalkapalloilun kotikuntansa seurassa PFK Montanassa, josta Dimităr Penev houkutteli hänet 18-vuotiaana TsSKA Sofiaan. TsSKA:ssa hän saavutti vuonna 1999 Bulgarian cupin mestaruuden. Myöhemmin samana vuonna hän siirtyi skotlantilaiseen Celticiin, jossa hän seitsemän pelaamansa kauden aikana voitti muun muassa neljä Skotlannin mestaruutta ja pääsi UEFA-cupin finaaliin. Petrov siirtyi entisen Celtic-luotsin Martin O’Neillin tavoin Aston Villaan kesällä 2006.

Bulgarian maajoukkueessa Petrov pelasi vuosina 1998–2012 yhteensä 106 maaottelua. Hän toimi joukkueen kapteenina vuoden 2004 EM-kilpailuissa.

Vuonna 2005 julkaistiin Petrovin omaelämäkerta *You Can Call Me Stan* (ISBN 1845961218), jonka hän kirjoitti yhdessä *Sunday Mailin* urheilutoimittajan Mark Guidin kanssa.

30. maaliskuuta 2012 Petrovin uutisoitiin sairastavan leukemiaa. Päivää myöhemmin hän ilmoitti päättävänsä pelaajauransa ja keskittyvänsä vain taisteluun syöpää vastaan.

Lähteet
-------

* Stilijan Petrovin seurajoukkuetilastot Soccerbase. Viitattu 2.4.2012. (englanniksi)

### Viitteet

1. ↑  Stilijan Petrovin tilastot national-football-teams.com. Viitattu 2.4.2012. (englanniksi)
2. ↑  Petrov suffering from leukaemia  30.3.2012. ESPN Soccernet.  Arkistoitu 1.4.2012. Viitattu 2.4.2012. (englanniksi)
3. ↑  Verisyöpään sairastunut Petrov lopettaa  31.3.2012. Helsingin Sanomat.  Arkistoitu 3.4.2012. Viitattu 2.4.2012.

Aiheesta muualla
----------------

* Stilijan Petrovin esittely Aston Villan sivustolla (Arkistoitu – Internet Archive) (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
*Tämä artikkeli kertoo tietokoneohjelmasta. Muita merkityksiä täsmennyssivulla.*

**Coccinelle** on C-kielen parseri ja muunnostyökalu, jota käytetään muun muassa Linux-ytimen kehityksessä ja testaamisessa.

Ohjelma on suunniteltu staattiseen analyysiin, jossa yhdestä paikasta löydetty ohjelmointivirhe voidaan työkalun avulla helposti korjata myös muissa paikoissa, joissa sama virhe esiintyy. Ohjelma käyttää semanttisia muutostiedostoja SmPL-kielellä (Semantic
Patch Language), jolloin muutokset eivät ole rivikohtaisia vaan kohdentuu vastaavaan merkitykseen.

Ohjelma on saatavilla Linuxille sekä NetBSD:lle ja FreeBSD:lle.

Ohjelman havaitsemia varoituksia seurataan Herodotos-työkalulla.

Historia
--------

Ohjelman alku ajoittuu vuoteen 2004, jolloin sovelluksen kehittäjä Julia Lawall oli sapattivapaalla. Tuohon aikaan Linux-ytimen versio 2.6 oli juuri julkaistu, mutta monet ajurit olivat vielä versiolle 2.4. Ajurien siirtämiseksi oli tarpeen tehdä muutoksia, kuten lisätä parametreja funktiokutsuihin.
Ongelman ratkaisuksi Lawall ja kolme muuta kehittivät Coccinellen Kööpenhaminan yliopistossa vuosien 2005 ja 2007 välillä.
Ohjelman tuottamia muutostiedostoja ei voi "sokkona" käyttää vaan on edelleen vastuu tarkistaa tuotetut muutokset.

Käyttö
------

Esimerkiksi toistuva virhe on loogisten operaatioiden järjestys:

```
if (!block->flags & ACPI\_WMI\_METHOD)

```

Virheen korjaamiseksi oikea järjestys on:

```
if (!(block->flags & ACPI\_WMI\_METHOD))

```

Sen sijaan, että jokainen tapaus etsittäisiin ja korjattaisiin käsin voidaan molemmat tehdä automatisoimalla seuraavasti:

```
 @@
 expression E;
 constant C;
 @@
 - !E & C
 + !(E & C)

```

Lähteet
-------

1. ↑ . Tieto on haettu Wikidatasta.
2. ↑  Michael Kerrisk: KS2012: Kernel build/boot testing  5.9.2012. Lwn.net. Viitattu 7.8.2019. (englanniksi)
3. ↑  Julia Lawall, Gilles Muller: Coccinelle: 10 years of automated evolution in the Linux kernel *dl.acm.org*. doi:10.5555/3277355.3277413.  Viitattu 27.1.2020. (englanniksi)
4. 1 2 3 4 5 6 7 8 9  Jake Edge: Inside the mind of a Coccinelle programmer  31.8.2016. Lwn.net. Viitattu 27.1.2020. (englanniksi)
5. ↑  Yoann Padioleau, Julia L. Lawall, Gilles Muller: Semantic Patches (PDF) *coccinelle.lip6.fr*. Viitattu 27.1.2020. (englanniksi)
6. ↑  Coccinelle *kernel.org*. Viitattu 27.1.2020. (englanniksi)
7. ↑  Nicolas Palix, Julia Lawall, Gilles Muller: Tracking Code Patterns over Multiple Software Versions with Herodotos (PDF) *coccinelle.lip6.fr*. Viitattu 27.1.2020. (englanniksi)

Aiheesta muualla
----------------

* Semantic patching with Coccinelle (englanniksi)
* Evolutionary development of a semantic patch using Coccinelle (englanniksi)
*
**Pluralistinen koulukunta** on nimitys, jota käytetään usein antiikin kreikkalaisen esisokraattisen filosofian koulukunnasta, joka pyrki sovittamaan Parmenideen ajatuksen siitä, ettei muutosta ole olemassa, yhteen sen kanssa, että aistihavaintojen perusteella muutoksen olemassaolo on ilmeistä.

Pluralistiseen koulukuntaan voidaan lukea kuuluviksi Anaksagoras, Empedokles ja Arkhelaos. Se ei kuitenkaan ollut mikään virallisesti olemassa ollut tai järjestäytynyt koulukunta.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Pluralist School 

Antiikin filosofiset koulukunnat

|  |  |
| --- | --- |
| **Esisokraattinen filosofia** | Miletoslaiset · Pythagoralaiset · Efesoslaiset · Elealaiset · Pluralistit · Atomistit · Sofistit |
| **Sokraattinen filosofia** | Akatemialaiset · Peripateetikot · Kyynikot · Kyreneläiset · Megaralaiset · Dialektikot · Elisläiset |
| **Hellenistinen filosofia** | Epikurolaiset · Stoalaiset · Skeptikot · Uuspythagoralaiset · Uusplatonistit |
**Frost/Nixon** on Ron Howardin ohjaama yhdysvaltalainen poliittinen draamaelokuva vuodelta 2008. Se perustuu tositapahtumiin ja kertoo brittiläisen televisiojuontaja David Frostin vuonna 1977 tekemästä entisen Yhdysvaltain presidentin Richard Nixonin haastattelusta. Peter Morgan teki elokuvan käsikirjoituksen oman menestysnäytelmänsä pohjalta.

Haastattelut huipentuivat viimeisenä päivänä siihen, että Nixon tunnusti yllättäen syyllistyneensä väärinkäytöksiin ja pettäneensä amerikkalaisten luottamuksen Watergate-skandaalin yhteydessä.

Juoni
-----

**Varoitus:  Seuraava kirjoitus paljastaa yksityiskohtia juonesta.**
David Frost, joka on tunnettu lähinnä keskusteluohjelmien isäntänä, saa idean pyytää haastattelua Yhdysvaltain entiseltä presidentiltä Richard Nixonilta. Nixon on joutunut jättämään tehtävänsä kolme vuotta aikaisemmin Watergate-skandaalin vuoksi.

Nixonin avustajat saavat päämiehensä vakuuttumaan siitä, että Frost ei pystyisi tarjoamaan kunnon vastusta kokeneelle poliitikolle. Ensimmäiset haastattelut menevätkin Nixonin suunnitelmien mukaan. Ennen viimeistä, Watergatea käsittelevää haastattelua Frost kuitenkin löytää heikon kohdan Nixonin puolustuksesta. Entisen presidentin kasvot ja kehonkieli kertovat kameroille selvästi hänen syyllisyydestään. Frostin ura lähtee uuteen nousuun ja hänestä tulee yksi englanninkielisen mediamaailman legendoista.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Frank Langella  | … |  Richard Nixon
  |
|  Michael Sheen  | … |  David Frost
  |
|  Kevin Bacon  | … |  Jack Brennan
  |
|  Bob Zelnick  | … |  Oliver Platt
  |
|  Sam Rockwell  | … |  James Reston Jr.
  |
|  Matthew Macfadyen  | … |  John Birt
  |
|  Rebecca Hall  | … |  Caroline Cushing
  |
|  Patty McCormack  | … |  Pat Nixon
  |
|  Toby Jones  | … |  Swifty Lazar
  |
|  Andy Milder  | … |  Frank Gannon
  |
|  Keith MacKechnie  | … |  Marvin Minoff
  |
|  Clint Howard  | … |  Lloyd Davis
  |
|  Rance Howard  | … |  Ollie
  |

Lähteet
-------

1. ↑  Poussu, Tarmo: Presidentti murtuu.  *Ilta-Sanomat*, 2009, nro 23.1. s. 28.
**Fructidorkuun 18. päivän vallankaappaus** oli Ranskassa 4. syyskuuta 1797 (vallankumouskalenterin mukaan 18. fructidorkuuta vuonna V) järjestetty vallankaappaus, jossa direktorion johtajat puhdistivat rojalistit maan parlamentista.[1] Taustalla oli hallituksen pelko tasavallan säilymisestä, sillä rojalistit olivat hieman aiemmin saaneet suuren vaalivoiton ja siten yhdessä maltillisten kanssa haltuunsa puolet parlamentin molempien kamarien eli vanhojen neuvoston ja viidensadan neuvoston paikoista.[2] Italiassa tuolloin sotinut Napoleon Bonaparte lähetti direktorion pyynnöstä kenraali Pierre Augereaun johtamat joukot Pariisiin, jossa ne vangitsivat 4. syyskuuta yli 130 kuningasmielistä kansanedustajaa. Vangituista 53 lähetettiin Ranskan Guayanaan Etelä-Amerikkaan, joukossa myös direktorioon kuulunut François Barthélemy.[1][2] Lazare Carnot, jolle oli suunniteltu samaa kohtaloa, onnistui pakenemaan. Vangitsemisten jälkeen vaalien tulokset mitätöitiin 49 departementin osalta ja 147 kansanedustajan valtakirjat hylättiin.[2]

Fructidorkuun kaappaus horjutti merkittävästi Ranskan tasavaltaista perustuslakia ja lisäsi armeijan vaikutusvaltaa politiikassa.[1]

Lähteet
-------

1. 1 2 3  Coup of 18 Fructidor (englanniksi) *Encyclopædia Britannica Online Academic Edition*. Viitattu 8.4.2013.
2. 1 2 3  Knut Mykland (suom. Heikki Eskelinen): *Otavan suuri maailmanhistoria 13: Suuret vallankumoukset*, s. 177. Otava, Helsinki 1985.
**Adelphi Theatre** (1934–1940 ja 1944–1958), alkuperäiseltä nimeltään **Craig Theatre**, avautui 24. joulukuuta 1928. Adelphi sijaitsi osoitteessa 152 West 54. kadulla New Yorkissa. Teatterissa oli 1 434 istuinpaikkaa. Teatteri otettiin vuonna 1934 mukaan Liittovaltion teatterihankkeeseen ja nimettiin Adelphiksi. The Royal Fraternity of Masterin metafyysikot nimesivät teatterin 1940 **Radiant Centeriksi**. Sitten siitä tuli **Yiddish Arts Theater** (1943), mutta Adelphi Theateriksi se nimettiin 20. huhtikuuta 1944, jolloin sen hankki Shuberts. Siitä tuli DuMontin televisiokanavan studio 1950-luvulla. DuMont kuvasi siellä 39 jaksoa sarjasta *The Honeymooners* käyttämällä Electronicam-järjestelmäänsä lähettäessään sen CBS:llä myöhäisohjelmana kaudella 1955–1956. Teatteri palasi vanhaan käyttöönsä 1957, sai nimen **54th Street Theater** 1958 ja lopulta 1965 nimen **George Abbott Theater**. Rakennus purettiin vuonna 1970 useiden kalliiden epäonnistumisten jälkeen.

New Yorkin Hilton omisti tontin hotellin länsipuolella ja oli varannut sen laajennusta varten. Siihen rakennettiin vuonna 1989 toimistotorni 1325 Avenue of the Americas. Rakennus käyttää osoitteenaan Hiltonin kuudennen avenuen osoitetta, vaikka se on lähempänä seitsemättä. Rakennuksia yhdistää käytävä. Populaarikulttuurissa rakennuksia on käytetty *Seinfeldissa* Elainen työpaikan ulkokuvauksissa.

Tunnettuja tuotantoja
---------------------

* *Revolt of the Beavers*
* *On the Town*
* *Street Scene*
* *Damn Yankees*
* *Bye Bye Birdie*
* *No Strings*
* *What Makes Sammy Run?*
* *Any Wednesday*
* *Wait Until Dark*
* *Darling of the Day*

Lähteet
-------

1. ↑   Internet Broadway Database: Adelphi Theatre
2. ↑  1325 Avenue of the Americas, New York City, U. S. A. Emporis.com.
3. ↑  The Midtown Book: 1325 Avenue of the Americas Thecityreview.com.
H. G. Wells ja ystävät pelaamassa *Little Wars* -peliä.
**Sotapeli** on sota-aiheinen tai sotaa jäljittelevä peli, jota voidaan pelata tietokoneella tai pelikentällä. Sotapeli tarkoittaa taistelun tai kampanjan simulaatiota. Myös eräitä upseerikoulutuksessa käytettäviä johtamisharjoituksia kutsutaan sotapeleiksi, ja niissä upseerit toimivat pelin vastakkaisten puolten johtajina. Sotapelissä käydään simuloitu taistelu tai kampanja. Monet sotapelit ovat miniatyyripelejä, jolloin peliä pelataan pelikentällä, joka voi olla kartta tai pienoiskokoinen maisema, jossa voidaan jäljitellä oikeaa sodankäyntiä ja joukkojen liikkeitä. Pelissä käytettävät miniatyyrifiguurit kuvaavat yksikköjä tai yksittäisiä sotilaita.

Katso myös
----------

* Strategiapeli

Lähteet
-------

1. 1 2  Sotapeli *Kielitoimiston sanakirja*. Kotimaisten kielten keskus ja Kielikone Oy. Viitattu 19.4.2019.
2. 1 2 3  War Game *Merriam-Webster Dictionary*. Merriam-Webster, Incorporated. Viitattu 19.4.2019.

Aiheesta muualla
----------------

* Kuvia tai muita tiedostoja aiheesta **Sotapeli** Wikimedia Commonsissa
| "Still of the Night"Whitesnake |
| --- |
| Singlen "Still of the Night" kansikuva |
| Singlen tiedot |
|  Albumilta | *1987* |
|  Julkaistu | 3. maaliskuuta 1987 |
|  Tuottaja(t) | Mike Stone, Keith Olsen |
|  Tyylilaji | glam metal |
|  Kesto | 11.51 |
|  Levy-yhtiö | Geffen |
| Whitesnaken muut singlet |
| "Slow ’an Easy"1984 | "Still of the Night"1987 | "Crying in the Rain"1987 |

**Still of the Night** on Whitesnake-yhtyeen menestyskappale 1987-albumilta. Kappale sisältää rauhallisen kosketinpainotteisen välivaiheen. Kappaletta on sen ilmestymisestä asti soitettu lähes jokaisella Whitesnaken keikalla. Yleensä se soitetaan joko viimeisenä kappaleena ennen encorea tai ensimmäisenä encorena. Joskus myös aivan setin päättäjänä. Kappaleen on kirjoittanut laulaja David Coverdale. Kappale on myös *Rock Revolution*-videopelissä. Singlen b-puolena julkaistiin 70-luvulla kirjoitettu kappale Don't Turn Away.

Kappaleet
---------

1. Still of the Night
2. Don’t Turn Away

Kokoonpano
----------

* David Coverdale – laulu
* John Sykes – kitara
* Neil Murray – basso
* Aynsley Dunbar – rummut

Aiheesta muualla
----------------

* Still of the Night discogs.com -sivustolla
**Bror Björn Biese** (5. tammikuuta 1924 Helsinki – 26. tammikuuta 1997 Helsinki) oli suomalainen yritysjohtaja, joka sai kauppaneuvoksen arvonimen.

Biesen vanhemmat olivat toimitusjohtaja Bror Birger Biese ja Hille Amanda Lundström ja puoliso vuodesta 1948 Ulla Sandqvist. Biese tuli ylioppilaaksi Helsingin Suomalaisesta normaalilyseosta 1942 ja valmistui kemian alalta filosofian kandidaatiksi ja maisteriksi Helsingin yliopistosta 1953. Hän oli yliopiston kemian laitoksen assistentti 1951–1955 ja Oy Algol Ab:n teollisuuskemikaaliosaston työntekijä 1955–1968 ja johtaja 1969–1974, yhtiön johtokunnan jäsen vuodesta 1969, varatoimitusjohtaja 1974–1976, toimitusjohtaja 1976–1985 ja hallituksen puheenjohtaja 1985–1995. Biesellä oli myös useita luottamustehtäviä. Sotilasarvoltaan hän oli reservin luutnantti. Kauppaneuvoksen arvonimen Biese sai 1988.

Lähteet
-------

1. 1 2  Jensen-Eriksen, Niklas: Kauppaneuvos Björn Biese (1924–1997). *Suomen talouselämän vaikuttajat* -verkkojulkaisu (maksullinen). 5.9.2011. Suomalaisen Kirjallisuuden Seura. Viitattu 19.12.2022.
2. 1 2  Björn Biese *Biografiasampo*. Viitattu 19.12.2022.
**Stiletti Giltsit** (*Switchblade Sisters*, *The Jezebels*) on Jack Hillin ohjaama yhdysvaltalainen eksploitaatioelokuva vuodelta 1975. Teräaseita taiten käyttävästä tyttöjengistä kertovan toimintaelokuvan suosio jäi valmistumisaikanaan vähäiseksi, mutta elokuva nousi kulttimaineeseen 1990-luvun keskivaiheilla, kun Quentin Tarantino mainitsi sen yhdeksi suosikikseen ja julkaisi sen DVD:nä oman Rolling Thunder Pictures -levitysyhtiönsä kautta. Elokuva on julkaistu myös suomenkielisenä VHS-kasettina ja esitetty Helsingissä Rakkautta ja anarkiaa -festivaaleilla 1996, Night Visions -elokuvafestivaalia edeltäneessä Silmää verestää -elokuvatapahtumassa sekä Night Visionsin 10-vuotisohjelmistossa lokakuussa 2007.

Juoni
-----

Satiirisessa tarinassa (joka käsikirjoittaja-ohjaaja Jack Hillin mukaan perustuu Shakespearen *Othelloon*) nuorten naisten jengi hallitsee naapurustoaan ja paikallista high schoolia, myy huumeita ja seksiä ja harjoittaa väkivaltaa. Eräänä päivänä jengin johtaja Deb Lace kohtaa haastajan naapurustoon muuttaneessa Maggiessä. Tappelu vie molemmat telkien taakse, naiset ystävystyvät ja Maggiestä tulee Debin uusi "oikea käsi". Tästä kateellisena tehtävän aiempi haltija Patch ryhtyy kostotoimiin. Sisäisen riitelyn tiimellyksessä naiset huomaavat uuden jengin valtaavan heidän aluettaan ja konfliktit vain eskaloituvat.

Rooleissa
---------

|  |  |  |
| --- | --- | --- |
|  Robbie Lee  | … |  Lace 
  |
|  Joanne Nail  | … |  Maggie 
  |
|  Monica Gayle  | … |  Patch 
  |
|  Asher Brauner  | … |  Dominic 
  |
|  Chase Newhart  | … |  Crabs 
  |
|  Marlene Clark  | … |  Muff 
  |
|  Kitty Bruce  | … |  Donut 
  |
|  Janice Karman  | … |  Bunny 
  |
|  Don Stark  | … |  Hook 
  |
|  Kate Murtagh  | … |  Mom Smackley
  |

Arvioita
--------

|  |  |  |
| --- | --- | --- |
| AllMovieMark Deming | 1.5/5 tähteä |  |
| ElitistiIlja Rautsi | 4/5 tähteä |  |
| Outburn MagazineGeorge Pacheco | 9/10 tähteä |  |
|

Lähteet
-------

1. 1 2  Pacheco, George: Movie Review: Switchblade Sisters (1975) *outburn.com*.  7.8.2021. Viitattu 23.9.2021.
2. 1 2  Rautsi, Ilja: Switchblade Sisters (1975) *elitisti.net*.  1.11.2007. Viitattu 23.9.2021.
3. ↑  Ylänen, Helena: R&A maanantaina.  *Helsingin Sanomat*, 23.9.1996. Näköislehti (maksullinen).
4. ↑  Rämö, Matti: Poikki: Kahdeksan pointtia kymmenvuotiaasta *Ylioppilaslehti*.  19.10.2007. Viitattu 23.9.2021.
5. 1 2  *Stiletti Giltsit* AllMoviessa. (englanniksi)
**José Fructuoso Rivera y Toscana** (1784–1854) oli uruguaylainen upseeri, josta tuli Uruguayn ensimmäinen presidentti.

Rivera kasvoi vanhempiensa karjatilalla. Hän osallistui Uruguayn itsenäisyystaisteluihin José Gervasio Artigasin joukoissa espanjalaisia vastaan ja ja nousi sotilasurallaan kenraaliksi.

Portugalilaisten liitettyä Uruguayn Brasiliaan Rivera taisteli Juan Antonio Lavallejan johtamassa kapinallisryhmässä, jota kutsuttiin 33 sankariksi. Ryhmä julisti itäisen provinssin eli nykyisen Uruguayn itsenäiseksi. Riveran ja Lavallejan liitto oli ongelmallinen, ja maan ensimmäisissä presidentinvaaleissa he olivat vastaehdokkaina. Rivera voitti, mutta Lavalleja järjesti useita kapinoita, jotka Rivera kukisti.

Ensimmäisen kautensa päätyttyä Rivera oli muutamia vuosia syrjässä, mutta nousi sitten kapinaan Manuel Oribea vastaan. Tämä johti sisällissotaan (Guerra Grande), jonka jatkuessa Rivera oli vuoroin presidenttinä ja vuoroin maanpaossa.

Lähteet
-------

1. ↑  Fructuoso Rivera *Encyclopedia of World Biography*. Viitattu 25.1.2023.
2. 1 2  Fernández, Tomás & Tamaro, Elena: José Fructuoso Rivera *Biografias y Vidas*. Viitattu 25.1.2023.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
	+ 3
* VIAF
	+ 2
	+ 3
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Australia
* Alankomaat
* Puola

 |
|  |
| Henkilöt | 
* Uruguay
* Trove

 |
|  |
| Muut | 
* IdRef

 |

 |
**Sotarovasti** on aiemmin käytössä ollut sotilaspapiston arvonimi. Latinaksi *praepositus castrensis* tai *praepositus campestris*.

Ruotsissa sotarovasti (ruotsiksi *fältprost*) oli viran nimikkeenä jo vuonna 1627. Ansioituneiden sotilaspappien arvonimi siitä tuli 1800-luvulla.

Preussissa oli kaksi sotarovastia (saksaksi *Feldpropst*), toinen luterilainen ja toinen katolinen. He toimivat armeijan papiston esimiehinä. Saksan Wehrmacht muutti vuonna 1935 tämän virkanimikkeen kenttäpiispaksi (*Feldbischof*).

Virka- ja arvonimen historiaa Suomessa
--------------------------------------

Suomessa Venäjän vallan aikana ensimmäisen sotarovastin arvonimen myönsi keisari vuonna 1820 ansioituneelle sotilaspapille. Suomen itsenäisyyden aikana tämä arvonimi myönnettiin vuonna 1919 kahdelle kirkkoherralle. Sotarovastista tuli sittemmin sotalaitoksen (myöhemmin puolustuslaitoksen) kirkollisen työn johtajan virkanimike. Sotarovasti johti sotilaspappien toimintaa sotaväen päällikön alaisena . *lähde?*

Sotarovastin virka muutettiin vuonna 1943 kenttäpiispan viraksi .

### Sotarovastin arvonimi Suomessa

*Sotarovastin nimi ja arvo* oli Suomessa valtionhoitajan myöntämä arvonimi, joka on myönnetty vain kaksi kertaa vuonna 1919 ja jota ei ole nykyisessä arvonimien luettelossa.

|
|  |
Sotarovastin arvonimen saaneet henkilöt| Nro | Päivämäärä | Henkilö | Ammatti tai arvo | Kotipaikka | Lähde |
| --- | --- | --- | --- | --- | --- |
|  1.  | 16.5.1919  | Reinhold Hedberg  | kirkkoherra, Mustasaaren kappalainen, kansanedustaja  | Mustasaari  |   |
|  2.  | 18.7.1919  | Artur Malin | kirkkoherra  | Pori |   |

### Huomautukset

1. ↑  Sotaväen päällikkö oli myöhemmin puolustusvoimain komentaja.
2. ↑  Asetus 165/1941 mainitsee vain pastorin, asetus 70/1943 myös kenttäpiispan.

Lähteet
-------

1. 1 2  Aho, Seppo: *Valtionhoitajan ja tasavallan presidenttien 1918–2005 myöntämät arvonimet*, s. 212. Alavus: Aholis Oy, 2006. ISBN 952-91-9535-4.
2. 1 2  Segercrantz, Stig-Göran & Martin, Timo & Flinkkilä, Jouni: *Arvonimet Suomessa 1917–1985*, s. 47. Helsinki: Uusi Suomi Oy, 1986. ISBN 951-9434-18-6.
**Ifianassa** (m.kreik. Ίφιάνασσα) oli kreikkalaisessa mytologiassa useamman eri naishahmon nimi.

Agamemnonin tytär
-----------------

Ifianassa oli Homeroksen mukaan yksi kolmesta Agamemnonin tyttärestä, joista Agamemnon tarjoutui antamaan Akhilleuksen valita itselleen puolison, jos tämä vain suostuisi alkamaan taistella taas troijalaisia vastaan.[1] Mahdollisesti kyseessä on sama hahmo kuin Ifigeneia, mutta asian tekee hämäräksi se, ettei Homeros tunne tämän uhraamista eikä myöskään tämän kreikkalaisissa tragedioissa näkyvästi esiintyvää sisarta, Elektraa.[2]

Proitoksen tytär
----------------

Ifianassa oli mainadi ja yksi Proitoksen ja joko Anteian tai Stheneboian kolmesta tyttärestä. Melampus paransi hänet hulluudestaan ja sai palkkiokseen kolmanneksen Argoksesta.[3]

Endymionin puoliso
------------------

Ifianassa oli Endymionin puoliso, joka synnytti tälle Aitoloksen.[4]

Nereidi
-------

Ifianassa oli yksi nereideistä.[5]

Lähteet
-------

1. ↑  Homeros: *Ilias* ix.141–161 (engl. käännös).
2. ↑  Apollodoros: *Bibliotheke* ('Kirjasto') Epitomi 2.16 (engl. käännös).
3. ↑  Apollodoros: *Bibliotheke* ('Kirjasto') 2.2.2 (engl. käännös).
4. ↑  Apollodoros: *Bibliotheke* ('Kirjasto') 1.7.6 (engl. käännös).
5. ↑  Lukianos: *Merijumalien keskusteluja* 14 (engl. käännös).
**Ödön Zombori** (alun p. *Janicsek*, 22. syyskuuta 1906 Szenta – 29. marraskuuta 1989 Budapest) oli unkarilainen painija, joka saavutti menestystä sekä kreikkalais-roomalaisessa- että vapaapainissa.

Ensimmäisissä kansainvälisissä arvokisoissaan, Amsterdamin olympialaisissa vuonna 1928 Zombori sijoittui viidenneksi kreikkalais-roomalaisen painin 58 kilogramman painoluokassa. Vuoden 1930 EM-kisoissa Tukholmassa hän sijoittui pronssille 61-kiloisissa, ja seuraavana vuonna hän voitti kultamitalin vapaapainin EM-kisoissa Budapestissa 56 kilogramman painoluokassa. 

Los Angelesin olympialaisissa 1932 Zombori kilpaili molemmilla painityyleillä. Vapaapainissa hän saavutti hopeaa 56-kiloisissa ja kreikkalais-roomalaisessa painissa hän sijoittui kuudenneksi 61-kiloisissa. Seuraavan vuoden EM-kisoissa hän voitti 56-kiloisten kultamitalin molemmilla painityyleillä: maaliskuussa Helsingissä kreikkalais-roomalaisessa painissa ja marraskuussa Pariisissa vapaapainissa. Vuonna 1934 hän saavutti kreikkalais-roomalaisen painin EM-kisoissa Roomassa hopeaa.

Vuonna 1935 Zombori jäi kauas uransa parhaista saavutuksista, mutta palasi uransa huipulle seuraavana vuonna Berliinin olympiakisoissa, missä hän voitti kultamitalin vapaapainissa 56 kilogramman painoluokassa.

Lähteet
-------

* FILA:n tietokanta (englanniksi)
* Ödön Zombori – Sports Reference LLC. (Arkistoitu – Internet Archive) (englanniksi)

### Viitteet

1. ↑
Dean Karnazes vuonna 2008.
**Dean Karnazes** on yhdysvaltalainen ultrajuoksija, jolla on kreikkalaiset sukujuuret. Hän on pisimmän pysähtymättä juostun matkan maailmanennätyksen haltija: 12.–15. lokakuuta 2005 hän juoksi Pohjois-Kaliforniassa 350 mailia (noin 563 km) pysähtymättä aikaan 80 tuntia ja 44 minuuttia. Hän ei levännyt tai syönyt matkan aikana lainkaan. 300 mailin kohdalla Karnazes alkoi hallusinoida, mutta hän pystyi jatkamaan matkan loppuun saakka. Kenkiä Karnazes vaihtoi 50 mailin välein.

Karnazes harrasti juoksemista kouluikäisenä mutta oli sen jälkeen 15 vuotta juoksematta kunnes aloitti harrastuksensa uudelleen vuonna 1992. Hänen ensimmäisiä matkojaan oli 30 mailin juoksu. Vuonna 2004 hän voitti 135 mailin Badwater Ultramarathonin Kuolemanlaakson kuumassa ilmanalassa. Hän on myös juossut maratonin etelänavalle. Badwaterin kilpailun jälkeen hän päätti yrittää 300 mailin matkaa. Naispuolinen ultrajuoksija Pam Reed ehti kuitenkin juosta 300 mailin matkan (aikaan 79 tuntia 59 minuuttia) ennen Karnazesia vuonna 2005, joten Karnazes nosti tavoitteensa 350 mailiin.

Vuonna 2006 Karnazes juoksi 50 maratonia 50 päivässä. Hän juoksi jokaisen maratonin noin kolmeen tuntiin.

Suomeksi käännetyt teokset
--------------------------

* *Ultramaratoonari: kuinka lähdin juoksemaan ja jäin koukkuun*. Suomentanut Niskanen, Lauri. Nemo, 2011 (alkuteos *Ultramarathon Man: Confessions of an All-Night Runner*, 2006). ISBN 9789522400727.

Lähteet
-------

1. 1 2 3  Sutton, Brook: What’s the Farthest Anyone Has Ever Run Without Stopping? *Adventure Journal*.  18.11.2015.  Arkistoitu 12.10.2016. Viitattu 24.8.2016. (englanniksi)

Aiheesta muualla
----------------

* Dean Karnazesin verkkosivut (Arkistoitu – Internet Archive) (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Japani
* Tšekki
* Korea
* Puola
* Portugali

 |
|  |
| Muut | 
* IdRef

 |

 |
**Dean O’Gorman** (s. 1. joulukuuta 1976) on uusiseelantilainen näyttelijä, joka tunnetaan parhaiten Fílin roolista Peter Jacksonin *Hobitti*-elokuvatrilogiassa (2012–2014).

Dean O’Gorman on kotoisin Aucklandista. Hänen isänsä Lance O’Gorman on maisemamaalari ja veljensä Brett O’Gorman koomikko ja näyttelijä. Deanin näyttelijänuransa alkoi 12-vuotiaana, kun eräs roolittaja kiinnitti huomionsa häneen kouluesityksessä. Esiinnyttyään televisiotuotannossa *Raider of the South Seas* (1990) Dean sai ensimmäisen elokuvaroolinsa vuoden 1995 romanttisesta komediasta *Bonjour Timothy*.

1990-luvun jälkipuoliskolla O’Gorman esiintyi muun muassa saippuasarjassa *Shortland Street* sekä muutamissa *Xenan* ja *Herculeksen* jaksoissa. Rooli nuorena Iolauksena viimeksi mainitussa sarjassa poiki hänelle toisen pääosan spin-off-sarjassa *Young Hercules* (1998–1999). Jatkuvien näyttelijäntöiden vuoksi O’Gorman lykkäsi useasti graafisen suunnittelun opintojen aloittamista Aucklandin teknillisessä yliopistossa, kunnes luopui niistä kokonaan.

2000-luvun ensimmäisellä vuosikymmenellä O’Gorman esiintyi muun muassa elokuvissa *Snakeskin* (2001) ja *Toy Love* (2002), televisiosarjassa *McLeodin tyttäret* vuosina 2004–2005 sekä ääniroolissa animaatiosarjassa *Animalia* 2007–2008. Vuosina 2011–2013 hän esiintyi yhdessä päärooleista draamaa, komediaa ja fantasiaa yhdistelleessä televisiosarjassa *The Almighty Johnsons*. Keväällä 2011 hänet valittiin myös *Hobitti*-elokuvien näyttelijäkaartiin.

*Hobitti*-trilogian jälkeen O’Gormanin seuraava elokuvarooli oli Kirk Douglasina käsikirjoittaja Dalton Trumbon elämään perustuvassa elokuvassa *Trumbo*. Elokuva sai ensi-iltansa Toronton elokuvajuhlilla syyskuussa 2015.

Lähteet
-------

1. 1 2  Dean O'Gorman Biography (1976-) *Film Reference*. Advameg, Inc. Viitattu 6.4.2016. (englanniksi)
2. 1 2  Baillie, Russell: Dean O'Gorman: From nurse to worse *New Zealand Herald*.  30.6.2000. Viitattu 6.4.2016. (englanniksi)
3. ↑  Dean O'Gorman *NZ On Screen*. Viitattu 6.4.2016. (englanniksi)
4. ↑  O’Gorman and Pace Join The Hobbit *ComingSoon.net*.  1.5.2011. Viitattu 6.4.2016. (englanniksi)
5. ↑  Kit, Borys: 'Hobbit' Actor to Play Kirk Douglas in Bryan Cranston's 'Trumbo' (Exclusive) *The Hollywood Reporter*.  22.9.2014. Viitattu 6.4.2016. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Israel
* Yhdysvallat

 |
|  |
| Henkilöt | 
* Elonet

 |

 |
**Malaja Sosva** (ven. Ма́лая Со́сьва, *"pieni Sosva"*) on Obin vesistöön kuuluvan Severnaja Sosvan sivujoki Hanti-Mansian autonomisessa piirikunnassa Tjumenin alueella Venäjällä. Joen pituus on 484 kilometriä ja valuma-alueen laajuus 10 400 neliökilometriä.

Joki virtaa kohti pohjoista Länsi-Siperian alangon länsireunalla. Joen varrella sijaitsee kansallisestikin merkittävä Malaja Sosvan luonnonpuisto. Alajuoksulla on paljon soita. Suurin sivujoki on Punga. Malaja Sosvan suussa sijaitsee Igrimin kaupunkimainen taajama.

Joen keskivirtaama oli keskijuoksun mittauspisteessä keskimäärin 36,7 m3/s. Kevättulvat esiintyy yleensä huhti-kesäkuussa, jolloin keskimääräinen kuukausivirtaama saattaa kohota jopa yli 200 m3/s:ssa.

Seudulla on maakaasuesiintymiä.

### Toinen Malaja Sosva - Severnaja Sosvan alkujoki

Malaja Sosva on myös Severnaja Sosvan eteläisemmän alkujoen nimi. Severnaja Sosva saa alkunsa Ural-vuorten itäpuolelta kohdassa (62.04767°N, 60.17651°E), jossa pohjoisempaan alkujokeen Bolšaja Sosvaan liittyy vähäisempi Malaja Sosva. Molemmat alkujoet saavat alkunsa Uralin itärinteiltä Hanti-Mansian länsirajalta.

Katso myös
----------

* Sosva, Obin Irtyš-haaran Tobol-sivujoen Tavda-haaran toinen alkujoki.

Lähteet
-------

1. 1 2 3  *Bolšaja Sovetskaja Entsiklopedija, tom 15*, s. 277. BSE:n artikkeli Malaja Sosvasta (via Yandex). Moskva: Sovetskaja Entsiklopedija, 1974.
2. ↑  *Entsiklopeditšeski slovar Brokgauza i Jefrona (CD-rom)*. Moskva: Adept, 2002 (alkuperäisjulkaisu 1890–1907).
3. ↑  Malaja Sosva Zapovednik (Malaja Sosvan luonnonpuistosta) Venäjän suojelualueiden sivusto, oopt.info. Viitattu 27.6.2012. (venäjäksi)
4. ↑  Malaya Sos'va At Shukhturkurt R-ArcticNET, r-arcticnet.sr.unh.edu. Viitattu 27.6.2012. (englanniksi)
5. ↑  Natsionalnyi Atlas Rossii v tšetyreh tomah. Tom 1. Obštšaja harakteristika territorii. DVD, OOO MediaHauz, Moskva, 2006.
Blue Lagoonin kansallispuisto

|  |  |
| --- | --- |
| Sijainti | 
Keskinen maakunta, Sambia |
| Pinta-ala | 
500 km2 |

Hallinto| Nimi alkuperäiskielellä | 
engl. *Blue Lagoon National Park* |
| Tyyppi | 
kansallispuisto |
| Perustettu | 
1976View and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Blue Lagoonin kansallispuisto** (Sinisen laguunin kansallispuisto) on pieni luonnonsuojelualue Kafuen tasangon pohjoisosassa. Kansallispuisto sijaitsee Sambian Keskisessä maakunnassa noin 120 kilometriä länteen pääkaupungista Lusakasta. Kansallispuistoalueen pinta-ala on noin 500 km².

Kansallispuisto oli pitkään suljettuna ja se avattiin uudelleen virallisesti 9.5.2003. Sambian presidentti Levy Mwanawasa oli yksi puiston ensimmäisistä kävijöistä sen uudelleen avaamisen jälkeen. Pitkän kiinni olonsa seurauksena kansallispuiston alue on säilynyt yhtenä Afrikan koskemattomimmista paikoista, joskin kiinni olon aikana puisto oli salametsästäjien aluetta.

Kansallispuiston tulvatasangot houkuttelevat tuhansia kafuenlikejä, seeproja ja suoantilooppeja, jonkin verran afrikanpuhveleita sekä lukuisia vesilintuja. Tulvatasankojen lomassa on akaasiametsiä. Kaiken kaikkiaan alueella elää runsaasti erilaisia lintulajeja.

Lähteet
-------

1. 1 2 3  Blue Lagoon National Park Africa Safari Companies. Viitattu 22.4.2022. (englanniksi)[vanhentunut linkki]
2. 1 2 3  Zambia's Blue Lagoon National Park reopens  19.5.2003. WWF. Viitattu 22.4.2022. (englanniksi)

Aiheesta muualla
----------------

* Zambia Tourism: Blue Lagoon National Park (englanniksi)
**Implikaatio** on kaksipaikkainen looginen konnektiivi, joka voidaan lukea "jos…niin".*selvennä* Implikaatio koostuu etujäsenestä ja takajäsenestä, joista edellinen implikoi eli "sisältää" tai "edellyttää" jälkimmäisen.

Logiikassa puhutaan yleensä materiaalisesta implikaatiosta, joka on totuusarvoltaan tosi, kun sen etujäsen on totuusarvoltaan epätosi tai takajäsen tosi. Sama voidaan ilmaista myös niin, että implikaatio on epätosi ainoastaan siinä tilanteessa, että sen etujäsen on tosi samalla kun sen takajäsen on epätosi – "todesta ei seuraa epätosi". Ekvivalenssista implikaatio eroaa siten, että ekvivalenssi ("jos ja vain jos…niin") on tosi vain silloin, kun lauseet ovat joko molemmat tosia tai molemmat epätosia, implikaatio myös silloin, jos etujäsen (ehto) on epätosi mutta takajäsen tosi.

Tiukka implikaatio eroaa materiaalisesta siten, että siinä implikaatioon on liitetty välttämättömyys. Jos lauseiden P ja Q välillä vallitsee tiukka implikaatio, käytetään myös sanontoja, että P on *riittävä ehto* Q:lle ja Q taas *välttämätön ehto* P:lle.
**Usko Sulo Toinen Koski** (13. tammikuuta 1898 Helsinki – 20. joulukuuta 1973 Helsinki) oli suomalainen varatuomari ja pankinjohtaja, joka toimi Kansallisen Kokoomuksen kansanedustajana Uudenmaan läänin vaalipiiristä vuosina 1948–1951.

Koski kirjoitti ylioppilaaksi vuonna 1917. Ylemmän oikeustutkinnon hän suoritti vuonna 1928 ja varatuomariksi hän valmistui vuonna 1936. Koski teki pitkän uran Kansallis-Osake-Pankissa, minkä lisäksi hän toimi muun muassa Hyvinkään kauppalan ilmasuojelupäällikkönä vuosina 1940-1946. Kunnallispolitiikassa Koski oli mukana toimien Hyvinkään kauppalanvaltuuston varapuheenjohtajana ja jäsenenä kauppalanhallituksessa. Hän oli myös presidentin valitsijamies vuoden 1956 vaaleissa.

Kosken vanhemmat olivat suutari Villehad Koski ja Hilma Matilda Sillfors. Koski oli naimisissa Lempi Dagmar Hjeltin kanssa vuodesta 1920 lähtien.

Lähteet
-------

1. 1 2 3  .aspx Usko Koski *Suomen kansanedustajat*. Eduskunta.


|  |  |  |  |  |
| --- | --- | --- | --- | --- |
| 

| * n
* k
* m
Kansallisen kokoomuspuolueen kansanedustajat 1948–1951 |
| --- |
|  |
| Eduskuntaryhmä(33) | 
* Ahmavaara
* Ala-Mäyry
* Antila
* Borg-Sundman
* Hakala
* Hamara
* Heikkilä
* Heitto
* Hetemäki
* Honka
* Honkala
* Jalas
* Kaukamaa
* Koivisto
* Koski
* Kölli
* Lappi-Seppälä
* Lehtonen
* Leikola
* Mäkinen
* Nuorsaari
* Oksala (1948–1949†)
* Paavolainen
* Pohjala
* Pusa
* Saariaho
* Saukkonen (1949–1951)
* Seppälä
* Turja
* Turunen
* Tuurna
* Wiherheimo
* Virkki
* Wirtanen

 |

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
"**If I Had You**" (vap. suom. *Jos minulla olisi sinut*) on brittiläinen populaarimusiikin balladi vuodelta 1928. Sen sävelsivät ja sanoittivat James Campbell, Reginald Connelly ja Ted Shapiro. Tunnetuksi kappaleen teki laulaja Al Bowlly Fred Elizalden orkesterin säestämällä nauhoituksellaan. Pian kappaleen ilmestymisen jälkeen Rudy Vallée äänitti sen Connecticut Yankees -yhtyeensä kanssa nostaen kappaleen suosioon myös Yhdysvalloissa. Jo vuonna 1929 kappaleesta tehtiin lukuisia äänityksiä. Sen nauhoittivat muun muassa Bing Crosby Sam Leninin orkesterin kanssa, The Original Wolverines, Bert Ambrose ja ranskalainen Ray Ventura.

Ensimmäisen jazz-version kappaleesta teki Benny Goodmanin sekstetti vuonna 1941. Vuosien saatossa kappaleen on nauhoittanut suuri määrä jazzartisteja, ja siitä on tullut yksi tyylilajin standardeista. Muun muassa Ike Quebec, Art Blakey, Oscar Peterson, Lennie Tristano, Diana Krall ja Etta Jones ovat äänittäneet kappaleen.

Lähteet
-------

1. 1 2  Wilson, Jeremy: If I Had You *JazzStandards.com*. Viitattu 18.10.2013. (englanniksi)
**Improliiga** on improvisaatioteatterikilpailu. Sen järjestänä toimii Suomen Nuorisoseurat ry. Improliigassa harrastajateattereiden 3-6 hengen ryhmät kilpailevat leikkimielisesti improvisaation keinoin. Kilpailut ovat yleisölle avoimia teatteri-iltoja. Esitykset pisteytetään sekä tuomareiden, että yleisön toimesta ja alkusarjan otteluiden perusteella valitaan finalistijoukkueet, jotka ratkaisevat alueen improliigamestaruuden.

Kilpailujen pääpalkintona on Teatterilaiva-risteily, joka tarjoaa teatterin harrastajille ja ryhmille mahdollisuuden esiintymiseen, virkistäytymiseen ja muiden alan harrastajien sekä ammattilaisten tapaamiseen. Teatterilaivan ohjelma koostuu muun muassa esityksistä, koulutustyöpajoista ja improvisaatiokilpailuista. 

Etelä-Pohjanmaan Improliiga järjestetään Seinäjoella viidennen kerran vuonna 2020. Tapahtuman järjestää joka vuosi Seinäjoen ammattikorkeakoulun kulttuurituotannon opiskelijat ja toimeksiantajana toimii Etelä-Pohjanmaan Nuorisoseura ry. Tapahtumapaikka ja -aika vaihtelevat vuosittain. Osallistujien tulee olla täysi-ikäisiä. 

Kaudella 2019–2020 Improliigoja järjestetään seuraavilla alueilla:

* Satakunta
* Pohjois-Savo
* Pohjois-Karjala
* Saimaa
* Keski-Suomi
* Etelä-Pohjanmaa

Lähteet
-------

* 
*
**The Philosophical Lexicon** on humoristinen filosofinen sanakirja, jota toimittaa filosofi Daniel Dennett. Se luettelee uudissanoja, jotka on kehitetty enimmäkseen nykyaikaisten filosofien nimistä. Sanoissa on sekä substantiiveja, verbejä että adjektiiveja.

Esimerkiksi seuraava määritelmä viittaa suomalaiseen filosofi Jaakko Hintikkaan:

> »*hintikka*, substantiivi. Uskomuksen mitta, pienin loogisesti havaittava ero kahden uskomuksen välillä. "Hän väitteli kanssani koko yön, mutta ei muuttanut uskomuksiani hintikkaakaan."» 
> 
> 

Sanakirja oli alun perin Dennettiin ja Joe Lambertin kokoama. Se sai alkunsa vuonna 1969. Nykyisin sanakirjasta on julkaistu kahdeksan painosta.

Lähteet
-------

1. 1 2  Sanford, David H. "Lexicon, the Philosophical", teoksessa Honderich, Ted (toim.): *The Oxford Companion to Philosophy. New edition*. New York: Oxford University Press, 2005. ISBN 0-19-926479-1. (englanniksi)
2. ↑  Hakusana "hintikka" (hintikka, n. A measure of belief, the smallest logically discernible difference between beliefs. "He argued with me all night, but did not alter my beliefs one hintikka.") *Philosophical Lexicon*.  Arkistoitu 5.7.2008. Viitattu 23. marraskuuta 2007.
3. ↑  Preface *Philosophical Lexicon*.  Arkistoitu 5.7.2008. Viitattu 23. marraskuuta 2007.

Aiheesta muualla
----------------

* The Philosophical Lexicon (Arkistoitu – Internet Archive) (englanniksi)
**Olympus EC-20 - 2x** polttovälin muuttaja kiinnitettynä objektiivin ja kameran rungon väliin.  
**1** - Kameran linssi  
**2** - Polttovälin muuttaja   
**3** - Kameran runko
Polttovälin muuttaja
**Polttovälin muuttajalla** eli *telekonvertterilla* tai *telejatkeella* tarkoitetaan valokuvaustarviketta, joka pidentää objektiivin vaikutuksellista polttoväliä muuttajasta riippuvalla kertoimella. 

Tavallisimmat polttovälin muuttajat ovat kertoimiltaan 1,4 ja 2, ensin mainitun pidentäessä vaikutuksellista polttoväliä 1,4-kertaiseksi ja jälkimmäisen kaksinkertaiseksi siten, että esimerkiksi käytettäessä polttoväliltään 200 mm:n objektiivia, vaikutuksellinen polttoväli on 1,4-kertaisella muuttajalla 280 mm ja kaksinkertaisella muuttajalla 400 mm.

Muuttajan käyttämisen seurauksena käytetyn objektiivin valovoima laskee 1,4-kertaista muuttajaa käytettäessä yhdellä aukkoarvolla (filmille tai kennolle pääsevä valo on puolet alkuperäisestä) ja kaksinkertaista muuttajaa käytettäessä kahdella aukkoarvolla (filmille tai kennolle pääsevä valo on neljäsosa alkuperäisestä). 

Käytettävästä objektiivista ja muuttajasta riippuen, muuttajien katsotaan usein heikentävän kuvanlaatua.

Objektiivit
**kalansilmäobjektiivi** | **laajakulmaobjektiivi** | **makro-objektiivi** | **normaaliobjektiivi | kauko-objektiivi**  

kiinteäpolttovälinen objektiivi | 
zoom-objektiivi   

automaattitarkenteinen objektiivi | käsitarkenteinen objektiivi  

polttoväli | valotusaukko   

polttovälin muuttaja | loittorengas  
 objektiivin kiinnitys
**Creepshow 2** on yhdysvaltalainen kauhuelokuva, jonka ensiesitys oli vuonna 1987. Sen on ohjannut Michael Gornick, joka oli alkuperäisen *Creepshow*-elokuvan kuvaaja. Elokuvalle on vielä epävirallinen jatko-osa, *Creepshow III.*

Juoni
-----

**Varoitus:  Seuraava kirjoitus paljastaa yksityiskohtia juonesta.**
* **Intiaanipäällikkö Puupää** *(Old Chief Wooden Head)*

Vanha mies omistaa kaupan, jossa on intiaanipäällikön patsas. Myöhemmin mies ja hänen vaimonsa tapetaan, ja puupatsas herää henkiin kostamaan tappajille.

* **Lautta** *(The Raft)*

Neljä nuorta uivat rannan lähellä olevalle lautalle. Sen lähellä liikkuu valtava levä, joka yrittää saalistaa nuoria, jos he yrittävät uida takaisin rantaan.

* **Liftari** *(The Hitchhiker)*

Nainen ajaa kolarin ja kyydissä ollut uhri alkaa vainoamaan naista, yritti tämä miten tahansa karistaa peukalokyytiläisen.

Arvioita
--------

*Video-oppaassa* vuodelta 1994 tätä jatko-osaa kutsutaan heppoiseksi ja se saa vain kaksi tähteä viidestä (= keskinkertainen), kun ensimmäinen osa saa neljä (= erinomainen).

Lähteet
-------

1. ↑  Romano, Bello (toim.): *Video-opas 95, Yli 8500 elokuvaa, 2000 uutuutta*. WSOY, 1994. ISBN 951-0-19839-0.

Aiheesta muualla
----------------

* *Creepshow 2* Internet Movie Databasessa. (englanniksi)
**GeForce 3** (koodinimi **NV20**) oli Nvidian kolmannen sukupolven GeForce grafiikkasuoritin (GPU).

Ohjelmoitavat shaderit ja muut uudet ominaisuudet
-------------------------------------------------

Ensimmäinen GeForce 3 piiri julkaistiin vuonna 2001 vain kolme kuukautta sen jälkeen kun Nvidia oli ostanut konkurssikypsän 3dfx:n. Ensimmäinen suuri muutos verrattuna edellisten sukupolvien näytönohjaimiin GeForce 3:ssa oli ohjelmoitavat verteksi- ja pikseliliukuhihnat. Nopeuslisää toi myös Z-puskurointi, joka poisti kuvasta ihmiselle näkymättömiä pikseleitä parantaen näin suorituskykyä. GeForce 3:n suorituskyky oli huomattavasti parempi kuin edellisen sukupolven GeForce 2 GTS, ATI RADEON DDR ja 3dfx:n Voodoo 5 -näytönohjainsarjojen. (sisältäen Voodoo 6000 sarjan) 

Seuraavat mallit Nvidia julkaisi lokakuussa 2001 lähes samanaikaisesti kun ATI julkaisi omat huippunäytönohjaimensa Radeon 8500 ja 7500 mallit. Ti500 näytönohjaimessa (Nvidia) oli korkeammat muistin ja GPU:n kellotaajuudet (240 GPU/ 250 DDR) ja se dominoi markkinoita pitkän aikaa.

GeForce3 Ti 200 -näytönohjaimen grafiikkaprosessori (GPU)

Lähteet
-------

1. ↑

CommonsCommons
Wikimedia Commonsissa on kuvia tai muita tiedostoja aiheesta **GeForce 3 -sarja**.
Ford Kent työntötankomoottorin Imu- ja pakoventtiilit
**Pakoventtiilin** tehtävänä on avata kanava moottorin sylinteristä pakosarjaan, jotta pakokaasut pääsisivät virtaamaan ulos sylinteristä. Vaativien olosuhteiden vuoksi pakoventtiililtä vaaditaan muun muassa seuraavia ominaisuuksia: Hyvä lämmönsietokyky, hyvä kuumalujuus, hyvä iskulujuus, pieni ominaispaino, tarkka tiivistys sekä hyvät virtausominausuudet lautasen pinnalla.

Pakoventtiileitä on useita erityyppisiä, joista yleisin nelitahtimoottoreissa käytetty venttiilityyppi on lautasventtiili. Kaksitahtisissa polttomoottoreissa käytetään usein luistiventtiileitä.

Lautaspakoventtiilit koostuvat kolmesta eri osasta: Venttiilivarresta, lautasesta sekä lautasen reunasta joka painuu istukkaa vasten. Jokainen näistä osista on valmistettu eri materiaalista niille haluttujen ominaisuuksien aikaansaamiseksi. Lautanen tulee valmistaa hyvin kuumuutta kestävästä materiaalista ja lautasen reuna materiaalista jolla on hyvät tiivistys-, lämmönsieto- ja kestävyysominaisuudet. Venttiilivarrella taas on oltava hyvät lämmönsiirto- ja iskulujuusominaisuudet.

Pakoventtiilin ominaisuuksiin voidaan vaikuttaa suurelta osin materiaalivalinnoilla sekä valmistustarkkuudella. Jotta venttiili saataisiin kestämään niin kuin sen on tarkoitettu, on sen täytettävä seuraavat ehdot: Oikea venttiilinohjaimen välys, ohjaimen ja istukan samankeskisyys, huollon tarpeen tarkastus oikein väliajoin sekä oikeaoppiset huolto- ja puhdistustoimenpiteet.
Saksalainen työmies polttoleikkaa metallipalkkia vuonna 1948.
**Polttoleikkaus** tarkoittaa yleensä rautametallien muotoonleikkaamista hapen ja polttokaasun, esimerkiksi propaanin tai asetyleenin yhteisvaikutuksella. Polttoleikattaviksi soveltuvat aineenvahvuudet aina 2000 millimetriin saakka. Rajoittava tekijä leikkaussyvyydessä on kaasusuihkun muodon pysyminen riittävän kapeana. 

Edellytykset polttoleikkaukselle ovat: materiaalin tulee palaa alemmassa lämpötilassa kuin sulaa ja materiaalin tulee palaa puhtaassa hapessa. Seostetummat teräslaadut vaativat erilaisia menetelmiä, esimerkiksi laser-, plasma-, tai jauhe- (rautajauheen avulla) leikkaus. 

Polttoleikkaus aloitetaan kuumentamalla teräs punahehkuiseksi ja suihkuttamalla tämän jälkeen puhdasta happea punahehkuiseen teräkseen, jolloin teräs palaa vapauttaen energiaa prosessiin. Periaatteessa ei kaasuliekkiä tarvitsisi käyttää alun kuumennuksen jälkeen, sillä palava teräs kuumentaa materiaalin, joka taas vuorostaan palaa kohdatessaan hapen.

Eräs tärkeä työkalu on happipeitsi: se on yksinkertaisesti osista koottu pitkä putki, jonka sisällä on erillinen kovempi terästanko tuottamaan leikkauskuumuutta sekä kanavat hapelle.

Erilaiset metallien muotoonleikkausmenetelmät muodostavat olennaisen tärkeän osan Suomen metalliteollisuuden vahvasta perustuksesta. Yhteisnimitys edellä mainituille menetelmille on terminen leikkaus. Telakkateollisuus ja raskaampi metalliteollisuus ovat yleensä polttoleikkauksen tärkeimpiä käyttäjiä.
**Algerianpaimenkoira** on algerialainen koirarotu, joka on maailmanlaajuisesti äärimmäisen harvinainen, mutta kotimaassaan paimentolaisten keskuudessa suosittu.

Ulkomuoto
---------

Rotu on voimakas, hoikka, fyysisesti vahva, ketterä ja säänkestävä. Se on suurinta osaa paimenkoirista kookkaampi. Pää on suhteellisen pitkä ja kallo kapeahko. Silmät ovat pienet, hieman vinoasentoiset ja mantelinmuotoiset, väriltään tummahkot. Korvat ovat pystyt ja kolmionmuotoiset. Kaula on vahva, runko sopusuhtainen ja selkälinja laskeva. Rintakehä on matala ja vatsalinja hieman nouseva. Raajat ovat pitkät ja lihaksikkaat; eturaajat erittäin voimakkaat, takaraajat heikosti kulmautuneet. Häntä on tuuhea ja kettumainen. Karvapeite on puolipitkä ja karhea. Tavanomaiset värit ovat valkoinen kastanjanruskein merkein sekä kellanruskea (fawn) ja kulta. Säkäkorkeus vaihtelee 58–60 cm ja paino 20–22 kg välillä.

Luonne ja käyttäytyminen
------------------------

Algerianpaimenkoira on rohkea, itsevarma, sopeutuvainen, vilkas, taistelunhaluinen ja älykäs. Se onkin ominaisuuksiensa vuoksi myös hyvä lauman- ja omaisuudenvartija. Se kykenee puolustamaan karjaa jopa hyeenoja, sakaaleja, leijonia, leopardeja ja ilveksiä vastaan. Säänkestävänä se kykenee työskentelemään niin kesän 50 asteen helteet kuin talven 10 asteen pakkasetkin. Ketteryytensä ansiosta se kykenee liikkumaan hyvin myös vuoriston jyrkänteisillä rinteillä.

Alkuperä
--------

Rodussa on edelleen nähtävissä muinaisen suokoiran ominaisuudet. Kantarotu saattaa olla ollut esim. polski owczarek nizinny, jonka Algerian ilmasto on muokannut paikallisiin olosuhteisiin sopivammaksi - muun muassa alkuperäistä lyhyemmän karvapeitteen avulla. Rotua on käytetty Toisen maailmansodan aikaan sotakoirana. Nykyisin sitä tavataan erityisesti Tellin alueella.

Lähteet
-------

1. 1 2 3 4  Gómez-Toldrà, Salvador. *Suuri koirakirja 1*. Tammi, Helsinki: 1991.

Katso myös
----------

* Aidi
* Beduiinienpaimenkoira
* Egyptinpaimenkoira
* Syyrianpaimenkoira